Pühapäevane suusasõit Kõrvemaal oli heaks väljatulevaks treeninguks Heiti ja Leivo poolt korraldatud 3 tunnisest kanuuvõistlusest. 19 km ring 1.26.16-ga, keskmine pulss 158 lööki/min. Treening kujunes oodatust raskemaks, sest libisemine oli  kinni, viimastel tõusudel oli tõeliselt hea meel, et viskipudel Kalamajast ära minnes poolikuks jäi.  Veebruaris tuli treeningtunde 48 h, sellest 3 h anaeroobses tsoonis, 40 aeroobses ja 5 tundi oli taastava iseloomuga treeningut. Pole paha. Verenäitajad olid enam-vähem korras, laktaat jupsis natuke, aga seda annab viskiga parandada.  Märtsi kaks esimest nädalat on kujunenud tõsisteks mahunädalateks, kahe nädalaga peaks saama 34 h treeningut täis, siis nädalane puhkus päikese käes ning tagasi tulles  läheb tõsiseks laksamiseks - algab intensiivsete treeningute periood. Lõigutrennid vaheldumisi tempokrosside ja ÜKE-ga, sest I etapi stardini on aega jäänud tsipa rohkem kui kuu, siin pole enam passida midagi. Proovin sel aastal ka alpimaja ära, Vomax ( http://www.vomax.ee/?head=2&pageid=27&language=estonian ) pakub sellist suurepärast võimalust, kus alpimaja paigaldatakse koju voodi ümber, treeningud toimuvad tavalistes tingimustes, puhkefaas aga kõrgmäestikuoludes. Mugav, odav ja pidi aitama ka norskamise vastu.       View Larger Map